《端午至太平寺》
宋代·喻良能

客里逢端午，僧廊雨气凉。
筼筜千个碧，薝蔔六花香。
鲁頖程尤远，潘舆兴自长。
糁蒲倾美酒，笑入醉中乡。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。